Ełesion rejonałi Vèneto 2015 El 31 majo del 2015 se ga tegnesto łe ełesion del presidente e del consejo de un fià de regioni, anca del Vèneto. Ga vinto Luca Zaia zà presidente del Vèneto. I candidai par ła presidensa de ła regiòn Vèneto i jera sie: Luca Zaia , xà presidente, che el gavèa el apoxo de: Lega Nord, Forza Italia, Fradei de Itałia e Independensa noi Vèneto. El gavèa anca na lista col sò nome ; Alessandra Moretti , candidà dal Sentro-sanca: la gavèa el apogio del Partio Democratego e, co alcune altre liste siviche, de l'Itałia dei Vałori, de ła Federasion dei Verdi, de Sielta Sivica e de Sanca Ecołoxia Libartà; Flavio Tosi , che el gavèa el apogio de Area Popołare e de altre varie liste siviche; Jacopo Berti , candidà dal Movimento 5 Stełe; Alessio Morosin , independentista candidà da Independensa Vèneta; Laura Di Lucia Coletti, candidà de ła sanca radicałe, che la gavèa el apogio de ła lista L'Altro Vèneto! 'Desso Podemo. L'ełesion del presidente vien fora diretamente dai voti ciapài . A leje eletoràłe de baxe par el consejo ła xe ła Tatarellum, che sarìa: a ła coalision che ga ciapà pì voti de tuti la se dà pì de metà de łe careghe, ai altri va on nùmaro de łe careghe restae che el xe proporsionałe ai voti capài. In Vèneto el premio jera de 29 careghe ciapàndo pì de ła metà dei voti, de 28 co almanco dò quinti dei voti, de 27 co manco. El sbaramento par entrare inte el consejo el jera fisà al 3% dei voti validi.